CELEX: 32008D0676
Language: lv
Date: 2008-07-24 00:00:00
Title: 2008/676/EK: Komisijas Lēmums ( 2008. gada 24. jūlijs ), ar ko apstiprina metodi cūku liemeņu klasificēšanai Bulgārijā (izziņots ar dokumenta numuru K(2008) 3740)

19.8.2008   
            
            
               LV
            
            
               Eiropas Savienības Oficiālais Vēstnesis
            
            
               L 221/28
            
         
      KOMISIJAS LĒMUMS
   
   (2008. gada 24. jūlijs),
   ar ko apstiprina metodi cūku liemeņu klasificēšanai Bulgārijā
   (izziņots ar dokumenta numuru K(2008) 3740)
   (Autentisks ir tikai teksts bulgāru valodā)
   (2008/676/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1984. gada 13. novembra Regulu (EEK) Nr. 3220/84, ar ko nosaka Kopienas mērogu cūku liemeņu klasificēšanai (1), un jo īpaši tās 5. panta 2. punktu,
   tā kā:
   
               (1)
            
            
               Regulas (EEK) Nr. 3220/84 2. panta 3. punktā paredzēts, ka cūku liemeņus klasificē, nosakot liesās gaļas saturu saskaņā ar statistiski pierādītām novērtējuma metodēm, kuru pamatā ir cūkas liemeņa vienas vai vairāku anatomisko daļu fiziskā izmērīšana. Klasificēšanas metodes apstiprina, ja to novērtējums atbilst statistiskās kļūdas maksimālajai pielaidei. Šī pielaide ir noteikta 3. panta 2. punktā Komisijas 1985. gada 24. oktobra Regulā (EEK) Nr. 2967/85, ar ko nosaka sīki izstrādātus noteikumus par Kopienas mēroga piemērošanu cūku liemeņu klasificēšanai (2).
            
         
               (2)
            
            
               Bulgārija ir lūgusi Komisiju apstiprināt vienu cūku liemeņu klasificēšanas metodi un ar protokola 2. daļu informējusi Komisiju par sadalīšanas izmēģinājuma rezultātiem, kā paredzēts Regulas (EEK) Nr. 2967/85 3. panta 3. punktā.
            
         
               (3)
            
            
               Šā pieprasījuma pārbaudē konstatēja, ka ir izpildīti nosacījumi, lai atļautu šo klasifikācijas metodi.
            
         
               (4)
            
            
               Aparāta vai klasificēšanas metodes izmaiņas var apstiprināt tikai ar jaunu Komisijas lēmumu, kuru pieņem, pamatojoties uz gūto pieredzi. Tāpēc šo apstiprinājumu var atcelt.
            
         
               (5)
            
            
               Šajā lēmumā paredzētie pasākumi ir saskaņā ar Cūkgaļas pārvaldības komitejas atzinumu,
            
         IR PIEŅĒMUSI ŠO LĒMUMU.
   1. pants
   Ar šo ir apstiprināta šāda metode cūku liemeņu klasificēšanai Bulgārijā atbilstoši Regulai (EEK) Nr. 3220/84:
   
               —
            
            
               
                  Ultra FOM 200 aparātu un ar to saistītās novērtējuma metodes, kuru sīks apraksts sniegts pielikumā.
            
         2. pants
   Aparāta vai novērtējuma metodes izmaiņas nav atļautas.
   3. pants
   Šis lēmums ir adresēts Bulgārijas Republikai.
   
      Briselē, 2008. gada 24. jūlijā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 301, 20.11.1984., 1. lpp. Regulā jaunākie grozījumi izdarīti ar Regulu (EK) Nr. 3513/93 (OV L 320, 22.12.1993., 5. lpp.).
   
      (2)  OV L 285, 25.10.1985., 39. lpp. Regulā jaunākie grozījumi izdarīti ar Regulu (EK) Nr. 1197/2006 (OV L 217, 8.8.2006., 6. lpp.).
   
      PIELIKUMS
      Cūku liemeņu klasificēšanas metodes Bulgārijā
      ULTRA FOM 200
      
                  1.
               
               
                  Cūku liemeņu klasificēšanu veic ar aparātu Ultra FOM 200.
               
            
                  2.
               
               
                  Aparāts ir aprīkots ar 4 MHz ultraskaņas zondi (Krautkrämer MB 4 SE). Ultraskaņas signāls tiek digitalizēts, saglabāts un apstrādāts ar Intel 80 C 32 tipa mikroprocesoru. Mērījumu rezultātus izsaka aprēķinātajā liesās gaļas saturā ar Ultra-FOM aparātu.
               
            
                  3.
               
               
                  Liemeņa liesās gaļas saturu aprēķina pēc šādas formulas:
                  
                      = 67,130 – 0,3284 × X1 – 0,3725 × X2 + 0,01515 × X3,
                  kur:
                  
                              
                                 
                           
                           
                              =
                           
                           
                              aprēķinātais liemeņa liesās gaļas saturs (procentos),
                           
                        
                              X1
                           
                           
                              =
                           
                           
                              muguras tauku un ādas biezums, ko mēra 7 cm no liemeņa viduslīnijas, starp 3. un 4. pēdējo jostas skriemeli (milimetros),
                           
                        
                              X2
                           
                           
                              =
                           
                           
                              muguras tauku un ādas biezums, ko mēra 7 cm no liemeņa viduslīnijas, starp 3. un 4. pēdējo ribu (milimetros),
                           
                        
                              X3
                           
                           
                              =
                           
                           
                              muskuļu slāņa biezums, ko mēra tajā pašā brīdī un vietā, kad muguras tauku biezumu (milimetros).
                           
                        Šī formula ir derīga liemeņiem, kuru svars ir no 60 līdz 120 kg.